
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 231 

11 Μαρτίου 1998 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έγκριση κυκλοφορίας Μετρητών Παροχής Υγρών 
Καυσίμων τύπου ΡΒΙΜΕ 4 μιε Ηλεκτρικό Καταγρα¬ 


φικό που κατασκευάζει η Γερμανική εταιρία 5ΜΙΤΗ 

ΜΕΤΕΒ ΟΜΒΗ, ΕΙΙΕΒΒΕΚ. 1 

Τροποποίηση του άρθρου 39 του Καταστατικού του 
Ταμείου Ασφαλίσεως Προσωπικού Ιονικής και 

Λαϊκής Τράπεζας. 2 

Τροποποίηση του Οργανισμού Εσωτερικής 
Υπηρεσίας της Δημοτικής Επιχείρησης Ύδρευσης 
-Αποχέτευσης Νάουσας Ν. Ημαθίας. 3 


Εξαγορά από την εταιρεία ΚΑΜΑΡΙ Α,Ε. του βιομηχα¬ 
νικού κλάδου παραγωγής τυποποιημένου κρουα¬ 


σάν της εταιρείας ΚΡΑΦΤ ΕΛΛΑΣ Α.Ε. που γνωστο¬ 
ποιήθηκε στην Επιτροπή Ανταγωνισμού, σύμφωνα 

με το άρθρο 4βτου Ν. 703/77, όπως ισχύει. 4 

Η μη γνωστοποίηση της συγκέντρωσης των επιχειρή¬ 
σεων ΜΥΤΙΛΗΝΑΙΟΣ Α.Ε. - ΟΜΙΛΟΣ ΕΠΙΧΕΙΡΗΣΕ¬ 
ΩΝ και ΓΕΝΙΚΗ ΕΜΠΟΡΙΚΗ ΓίΑΜΑΣ ΑΕΒΕ, σύμφω¬ 
να με το άρθρο 4α του Ν. 703/77, όπως ισχύει. 5 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη Φ. 48347/20727/97 απόφα¬ 
ση Υπουργού Εσωτ. Δημ. Δ/σης και Αποκ/σης. 6 

Διόρθωση σφάλματος στη Φ. Υπερ/2615/24.6.97 από¬ 
φαση του Υφ/γού Εργασίας και Κοινωνικών 
Ασφαλίσεων. 7 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. Φ2-88 ( 1 ) 

Έγκριση κυκλοφορίας Μετρητών Παροχής Υγρών Καυσί¬ 
μων τύπου ΡΒΙΜΕ 4 με Ηλεκτρικό Καταγραφικό που 
κατασκευάζει η Γερμανική εταιρεία 8ΜΙΤΗ ΜΕΤΕΒ 
ΟΜΒΗ, ΕΙΧΕΒΒΕΚ. 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Π.Δ. 1558/85 «Κυβέρνηση και Κυ¬ 
βερνητικά Όργανα» (ΦΕΚ 137/Τ.Α726.7.85). 


2. Τις διατάξεις του Π.Δ. 397/88 «Οργανισμός του Υ¬ 
πουργείου Εμπορίου» (ΦΕΚ 185/τ.Α'/25.8.1988). 

3. Τις διατάξεις του Π.Δ. 524/78 «Περί κωδικοποιήσεως 
εις ενιαίον κείμενον των ισχυουσών διατάξεων των ανα- 
φερομένων εις την εισαγωγήν εν Ελλάδι του Διεθνούς Συ¬ 
στήματος Μέτρων και Σταθμών». 

4. Το άρθρο 28 της Υπουργικής Απόφασης Φ3-2587/78 
«Περί κωδικοποιήσεως Αποφάσεων επί των Μέτρων και 
Σταθμών» (ΦΕΚ 70/Τ.Β726.1.79), όπως τροποποιήθηκε με 
την Υπουργική Απόφαση Β1-15073/86 (ΦΕΚ 
864 /γ. Β'/4.12.1986). 

5. Την με αριθ. Β3-54/13.5.1996 απόφαση του Υφυ¬ 
πουργού Εμπορίου «Εξουσιοδότηση για υπογραφή εγ¬ 
γράφων κ.λπ.». 

6. Την Ενδοκρατική Έγκριση Τύπου με αριθ. 1.32- 
95.299/16.2.1996 από το Γερμανικό Ομοσπονδιακό Φυσι- 
κοτεχνικό Ίδρυμα, που αφορά τον Μετρητή τύπου ΡΒΙΜΕ 
4 με Ηλεκτρικό Καταγραφικό, ο οποίος λαμβάνει το ακό¬ 
λουθο Σήμα Έγκρισης Ζ5.243/96.41. 

7. Την από 21.1.1998 αίτηση της Γερμανικής εταιρείας 
ΜΕ53-υΝΟ-ΡΟΕΒϋΕΒΤΕΟΗΝΙΚ \Λ/ΕΙ0ΕΝΒΑυΜ5\Α/Ε0 
91α-21035 ΗΑΜΒϋΒΟ, αποφασίζουμε: 

1. Εγκρίνουμε την κυκλοφορία στην Ελλάδα του κατω¬ 
τέρω Μετρητή Υγρών Καυσίμων Τύπου ΡΒΙΜΕ 4 που κα¬ 
τασκευάζει η Γερμανική εταιρεία 5ΜΙΤΗ ΜΕΤΕΒ ΘΜΒΗ 
25474 ΕΙΙΕΒΒΕΚ, ο οποίος συνδυάζεται με Ηλεκτρικό 
Καταγραφικό κατεπιλογή ΑΟΟυΐΟΑϋ II ή ΑΟΟϋ ΤΑΝΚ. 

Εκπρόσωπος της ανωτέρω κατασκευάοτριας εταιρείας 
είναι η επίσης Γερμανική εταιρεία ΜΕ33-ΙΙΝΟ-ΡΟ- 
ΕΒϋΕΒΤΕΟΗΝΙΚ, η οποία προτίθεται να εγκαταστήσειτον 
ανωτέρω Μετρητή ΡΒΙΜΕ 4 σε διάφορα έργα στην Ελλάδα 

2. Τεχνικά Χαρακτηριστικά του Μετρητή Υγρών Καυσί¬ 
μων ΡΒΙΜΕ 4. 

α. Μεγίστη πίεση λειτουργίας: 1020 ΚΡα για Χυτοσίδη¬ 
ρό Μετρητή 

και 1940 ΚΡα για Χαλύβδινο Μετρητή. 

β. Περιοχή Τιμών Ροής: Ελάχιστη 190 ίύΜΙΝ. 

Μεγίστη 34001_/ΜΙΝ. 

γ. Λειτουργία σε περιοχή θερμοκρασίας: -29°0 έως 
65 £ 0. 

3. Οι ανωτέρω μετρητές παροχής υγρών καυσίμου πρέ¬ 
πει να σφραγίζονται στα σημεία ρύθμισης της ακρίβειας 
του Ογκομετρητή σύμφωνα με το άρθρο 391 της Α.Δ. 
14/89. 

4. Γιατην εξακρίβωση της ταυτότηταςτων ανωτέρω Με¬ 
τρητών Παροχής Υγρών Καυσίμων στους ελέγχους που 
γίνονται από τα Αρμόδια Όργανα πρέπει να αναγράφο¬ 
νται επ' αυτών σε σημείο που να διακρίνονται καλά οι εν¬ 
δείξεις: 

α. Ο οίκος κατασκευής. 

β. Η ονομασία και ο τύπος των Μετρητών. 

γ. Η μονάδα μέτρησης ήτοι: λίτρο. 

δ. Ο Αριθμός εγκρίσεως κυκλοφορίας στην Ελλάδα ή¬ 
τοι Φ2-88/10.2.98 Υπ. Ανάπτυξης - Γεν. Γραμμ. Εμπορίου. 

5. Η νομιμοποίηση της κυκλοφορίας των ανωτέρω με¬ 
τρητών γίνεται με την επικόλληση από την Αρμόδια Αρχή 
των σημάτων του Αρχικού και Περιοδικού Ελέγχου Μέ¬ 
τρων και Σταθμών σύμφωνα με τις ισχύουσες διατάξεις. 

6. Η έγκριση αυτή μπορεί να ανακληθεί με απόφασή 
μας, εφόσον διαπιστωθεί από την Αρμόδια Αρχή ότι δεν 
πληρούνται οι νόμιμες προϋποθέσεις και απαιτήσεις ύ¬ 
στερα από αιτιολογημένη εισήγηση της Υπηρεσίας μας. 

7. Η απόφαση αυτή να δημοσιευθεί στην Εφημερίδατης 
Κυβερνήσεως άρθρο 28 της Υ.Α. Φ3-2587/78 (ΦΕΚ 
70/τ.Β’/26.1.79) όπως τροποποιήθηκε με την Υ.Α Βΐ- 
15073/86 και ισχύει από την ημερομηνία της δημοσίευσής 
της. 

Αθήνα, 10 Φεβρουάριου 1998 

Με εντολή Υπουργού 

Ο Διευθυντής 
ΧΡ. ΔΗΜΗΤΡΑΚΟΠΟΥΛΟΣ 

-♦- 

Αριθ. 48/245 (2) 

Τροποποίηση του άρθρου 39 του Καταστατικού του 
Ταμείου Ασφαλίσεως Προσωπικού Ιονικής και Λαϊκής 
Τράπεζας. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τη διάταξη της παρ. 5 του άρθρου 40 του Ν. 
1902/1990 «Ρύθμιση συνταξιοδοτικών και άλλων συνα¬ 
φών θεμάτων» (Α' 138). 

2. Την αρ. 80078/4.10.1996 Κοινή απόφαση του 
Πρωθυπουργού και του Υπουργού Εργασίας και 
Κοινωνικών Ασφαλίσεων «Ανάθεση αρμοδιοτήτων στους 
Υφυπουργούς Εργασίας και Κοινωνικών Ασφαλίσεων» 
(Β' 924). 

3. Την απόφαση του Δ.Σ. του ΤΑΠΙΛΤ, που έλαβε στην 
417/21.5.97 συνεδρίασή του. 

4. Τη γνώμη του Συμβουλίου Κοινωνικής Ασφάλειας 
που διατυπώθηκε στην 28η/14.1.98 συνεδρίαση της ΚΘ' 
περιόδου. 

5. Το γεγονός ότι με την εφαρμογή της απόφασης αυ¬ 
τής προκαλείται οικονομική επιβάρυνση στο ΤΑΠΙΛΤ πο¬ 
σού 6.000.000 δρχ. ετησίως, που θα καλυφθεί από τον 
προϋπολογισμό του Ταμείου έτους 1998, αποφασίζουμε: 

Η παρ. 3 του άρθρου 39 του Καταστατικού του Ταμείου 
Ασφαλίσεως Προσωπικού Ιονικής - Λαϊκής Τράπεζας, α¬ 
ντικαθίσταται ως εξής: 

«3. Το ποσό που καταβάλλεται στα πρόσωπα των προη- 
γουμένωνπαραγράφωντου παρόντος δεν μπορεί να είναι 
κατώτερο του 90/πλάσιου του ημερομισθίου του ανειδί¬ 


κευτου εργάτη όπως ισχύει την 31η Δεκεμβρίου του 
προηγούμενου από το θάνατο έτος. 

Τα έξοδα κηδείας καταβάλλονται σε αυτόν που υπο¬ 
βάλλει τα σχετικά δικαιολογητικά, εφόσον προκύπτει ότι 
επιμελήθηκε της κηδείας». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Φεβρουάριου 199Β 

Ο ΥΦΥΠΟΥΡΓΟ*. 

ΝΙΚΟΣ ΦΑΡΜΑΚΗΣ 
-♦- 

Αριθ. 534 (3) 

Τροποποίηση του Οργανισμού Εσωτερικής Υπηρεσίας 
της Δημοτικής Επιχείρησης Ύδρευσης - Αποχέτευσης 
Νάουσας Ν. Ημαθίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 7του Ν. 1069/1980 «περί κι¬ 
νήτρων δια την Ίδρυσιν Επιχειρήσεων Υδρεύσεως και 
Αποχετεύσεως». 

2. Τ<ς διατάξεις του Π.Δ. 250/89 «μεταβίβαση αρμοδιο¬ 
τήτων του Υπουργού Εσωτερικών στους Νομάρχες», 

3. Την 17305/12.2.92 απόφαση του Νομάρχη Ημαθίας 
με την οποία εγκρίθηκε ο Οργανισμός Εσωτερικής 
Υπηρεσίας της ΔΕΥΑ Νάουσας (ΦΕΚ55/τ.Β75.2.1992). 

4. Τις 38/97 και 42/97 αποφάσεις του Δ.Σ. της ΔΕΥΑ 
Νάουσας με τις οποίες τροποποιείται ο Ο.Ε Υ. της ΔΕΥΑ 
Νάουσας και οι οποίες εγκρίθηκαν με τις 287/97 και 
313/97 αποφάσεις του Δημοτικού Συμβουλίου Νάουσας 
αντίστοιχα. 

5. Τις διατάξεις του Ν. 2503/97 «Διοίκηση, Οργάνωση, 
στελέχωσητης Περιφέρειας κλπ». 

6. Την αριθ. 1308/13.1.98 απόφαση του Γενικού 
Γραμματέα Περιφέρειας Κεντρικής Μακεδονίας περί 
«Μεταβίβαση του δικαιώματος υπογραφής Μ Ε Γ Γ Π στον 
Προϊστάμενο της Δ/νσης Τοπ, Αυτ/σης και Διοίκησης», α¬ 
ποφασίζουμε: 

Εγκρίνουμε τις αριθ. 38/1997 και 42/97 αποφάσεις του 
Διοικητικού Συμβουλίου της ΔΕΥΑ Νάουσας με τις οποίες 
τροποποιούνται και αντικαθίστανται το άρθρο 13 παρ. 3 
και το άρθρο 37 παρ. 1 γ ως εξής: 

Α) άρθρο 13παρ. 3«Η διαδικασία επιλογής για τηνπρό- 
σληψη προσωπικού θα γίνεται σύμφωνα με τα προσόντα 
που ορίζει ο ΟΕΥ της ΔΕΥΑΝ για κάθε θέση, και σύμφωνα 
με τα κριτήρια τα οποία θα ορίζει το Δ.Σ. της ΔΕΥΑΝ για 
κάθε θέση» και 

Β) άρθρο 37 παρ. Ι.γ. «Ο Πρόεδρος να έχειτο δικαίωμα 
πρόσληψης έκτακτου προσωπικού για οκτώ μήνες το πο¬ 
λύ το χρόνο». 

Από τις διατάξεις της παρούσας δεν προκαλείται δαπά¬ 
νη εις βάρος του προϋπολογισμού της ΔΕΥΑ Νάουσας. 

Η παρούσα να δημοσιευθεί στην Εφημερίδα της 
Κυβερνήσεως. 

Βέροια, 24 Φεβρουάριου 1998 

Με εντολή Γ.Γ. Περιφέρειας 
Ο Διευθυντής 
ΑΘ. ΚΕΣΙΔΗΣ 


ΕΦΗΜΕΡ1ΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ΑΠΟΦΑΣΗ 90/1997 (4) 

Εξαγορά απάτην εταιρεία ΚΑΜΑΡΙ Α.Ε. του βιομηχανικού 
κλάδου παραγωγής τυποποιημένου κρουασάν της ε¬ 
ταιρείας ΚΡΑΦΤ ΕΛΛΑΣ Α.Ε. που γνωστοποιήθηκε 
στην Επιτροπή Ανταγωνισμού, σύμφωνα με το άρθρο 
4β του Ν. 703/77, όπως ισχύει. 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

Συνεδρίασε στην αίθουσα 611 της Γ.Γ. Εμπορίου του Υ¬ 
πουργείου Ανάπτυξης, την 10η Νοεμβρίου 1997, ημέρα 
Δευτέρα και ώρα 10:30 π.μ. με την εξής σύνθεση: 

Πρόεδρος: Σταύρος Αργυρόπουλος 

Μέλη: Μιχαήλ Φράγκος, κωλυόμενου του τακτικού, Νι¬ 
κόλαου Σακελλαρόπουλου, 

Χαρίλαος Χάρακας, 

Κωνσταντίνος Ηλιόπουλος, 

Ιωάννης Κατσουλάκος. 

Γ ραμματέας: Αλεξάνδρα-Μαρία Ταραμπίκου. 

Τα λοιπά τακτικά και αναπληρωματικά μέλη, καίτοι προ- 
σκληθέντα, απούσιαζαν λόγω κωλύματος. 

Θέμα της Συνεδριάσεως ήταν η εξαγορά από την εται¬ 
ρεία ΚΑΜΑΡΙ Α,Ε. του βιομηχανικού κλάδου παραγωγής 
τυποποιημένου κρουσάν της εταιρείας ΚΡΑΦΤ ΕΛΛΑΣ 
Α.Ε., που γνωστοποιήθηκε στην Επιτροπή Ανταγωνισμού 
από τις ανωτέρω εταιρείες στις 5 και 6 Αυγούστου 1997 α¬ 
ντίστοιχα, σύμφωνα με το άρθρο 4β του Ν. 703/77, όπως 
ισχύει. 

Στη συνεδρίαση παρέστησαν: α) η εταιρεία ΚΑΜΑΡΙ 
Α.Ε. δια των πληρεξουσίων της δικηγόρον Γεωργίου Γ. 
Κωστακόπουλου και Σωκράτη Λαμπρόπου. .ου και β) η ε¬ 
ταιρεία ΚΡΑΦΤ ΕΛΛΑΣ Α. Ε., δια της πληρεξούσιας της δι¬ 
κηγόρου, Αικατερίνης Πρωτόππαπα. 

Στην αρχή της συζήτησης το λόγο έλαβε η Γ ενική Ειση- 
γήτρια της Γραμματείας της Επιτροπής, Σοφία Καμπερί- 
δου, η οποία ανέπτυξε τη γραπτή εισήγηση της Υπηρε¬ 
σίας και πρότεινε να μην απαγορευθεί η υπό κρίση συ¬ 
γκέντρωση δεδομένου ότι δεν αναμένεται να περιορίσει 
σημαντικά τον ανταγωνισμό στη σχετική αγορά. 

Κατόπιν, το λόγο έλαβαν η ανωτέρω πληρεξούσιοι δι¬ 
κηγόροι, οι οποίοι ανέπτυξαντις απόψεις των ενδιαφερο¬ 
μένων μερών, απάντησαν σε ερωτήσεις που τους υπέβα¬ 
λαν ο Πρόεδρος και τα μέλη της Επιτροπής και ζήτησαν 
τη μη απαγόρευση της συγκέντρωσης. 

Η Επιτροπή Ανταγωνισμού συνήλθε κατ’ αρχήν σε διά¬ 
σκεψη για να λάβει απόφαση για την υπό κρίση συγκέ¬ 
ντρωση στις 24 Νοεμβρίου 1997, ημέρα Δευτέρα και ώρα 
11 π.μ., στην ανωτέρω αίθουσα 611, η οποία και ανεβλή- 
θη ελλείψει απαρτίας των μελώντης Επιτροπής για να λά¬ 
βει χώρα στις 27 Νοεμβρίου 1997, ημέρα Πέμπτη και ώρα 
11.15 π.μ. και κατόπιν να συνεχισθεί στις 8 Δεκεμβρίου 
1997, ημέρα Δευτέρα και ώρα 11.30 π.μ.. Κατά τη διάσκε¬ 
ψη, Η Επιτροπή Ανταγωνισμού, αφού έλαβε υπ’ άψητης 
τα στοιχεία του φακέλλου, την Εισήγηση της Γραμματεί¬ 
ας, και τις απόψεις που διατύπωσαν, εγγράφως και προ- - 
φορικώς, τα ενδιαφερόμενο μέρη κατά τη συζήτηση της 
υποθέσεως, 

ΣΚΕΦΘΗΚΕ ΩΣ ΕΞΗΣ: 

I. Στις 31.7.1997 ο επιχειρηματίας Κυριάκος Φιλίππου, 
με επιστολή του προς την εταιρεία ΚΡΑΦΤ ΕΛΛΑΣ Α.Ε. (ε¬ 
φεξής ΚΡΑΦΤ), η οποία εδρεύει στην Αθήνα (Λ. Κηφισίας 
274), υπέβαλε προσφορά για την εξαγορά του βιομηχανι¬ 
κού κλάδου παραγωγής τυποποιημένου κρουασάν της 


παραπάνω εταιρείας από την ελεγχόμενη από αυτόν ε¬ 
ταιρεία ΚΑΜΑΡΙ Α.Ε. (εφεξής ΚΑΜΑΡΙ), η οποία εδρεύει 
στο Πικέρμι Αττικής (20ο χλμ. Λεωφ. Αθηνών - Ραφήνας). 
Η ΚΡΑΦΤ, με την από 1 . 8 . 1997 επιστολή της αποδέχθηκε 
την προσφορά αυτή. Η πρόταση και η αποδοχή τελούν υ¬ 
πό την αίρεση εγκρίσεως της εξαγοράς από την Επιτρο¬ 
πή Ανταγωνισμού (ΕΑ). Στις 5.3.1997 και 6.8.1997 οι εται¬ 
ρείες ΚΑΜΑΡΙ και ΚΡΑΦΤ, νόμιμα εκπροσωπούμενες, 
γνωστοποίησαν αντίστοιχα στην Γραμματείατης ΕΑ, σύμ¬ 
φωνα με το άρθρο 4β του Ν. 703/1977, όπως ισχύει, την 
μεταξύτουςιοςάνω συμφωνία. Η εξαγοράπροτείνεταινα 
πραγματοποιηθεί με απόσχιση του βιομηχανικού κλάδου 
παραγωγής τυποποιημένου κρουασάν από την ΚΡΑΦΤ 
και την εισφορά του στην ΚΑΜΑΡΙ («απορροφώσα εται¬ 
ρεία») , σύμφωνα με τις διατάξεις του Ν. 2190/1920 καιτου 
Ν. 2166/1993. 

Η εταιρεία ΚΑΜΑΡΙ έχει ως αντικείμενο, μεταξύ άλλων, 
και την αγορά και πώληση μετοχών. Το έτος 1996 η εται¬ 
ρεία είχε κύκλο εργασιών 2.171.166.322 δρχ. Στον όμιλο 
Κ. Φιλίππου, εκτός απάτην ΚΑΜΑΡΙ, ανήκουν, μεταξύ άλ¬ 
λων, και οι εταιρείες ΕϋΤΕ Α.Ε. (εφεξής ΕίΙΤΕ), ΕΛΛΗΝΙ¬ 
ΚΗ ΕΤΑΙΡΕΙΑ ΜΠΙΣΚΟΤΩΝ ΑΒΕΕ (εφεξής ΕΕΜ), και ΕΒΓΑ 
ΑΒΕΕ (εφεξής ΕΒΓΑ). Η ΕίΙΤΕ έχει ως αντικείμενο την πα¬ 
ραγωγή φρυγανιάς (με διακριτικό σήμα Εϋΐβ). την εισα¬ 
γωγή παξιμαδιού (με το διακριτικό σήμα ΜβΙόε) και την 
παραγωγή και εμπορία τυποποιημένου κρουασάν υπό το 
σήμα Κρις - Κρις (τοοποίοπαράγεταικατάτη μέθοδοφα- 
σόν από την εταιρεία ΚΑΤΣΕΛΗΣ ΑΕ για λογαριασμό της 
ΕΕΙΤΕ). Το έτος 1996 η ΕίΙΤΕ είχε κύκλο εργασιών 
5.879.808.582 δρχ. (ήτοι 19.534 248 ΕΟΩ). Η ΕΕΜ έχει ως 
αντικείμενο ε ργασιών την παραγωγή και εμπορία μπισκό¬ 
των, ζυμαρικών και ειδών ζαχαροπλαστικής, κατέχει δε το 
δικαίωμα αποκλειστικής διανομής των προϊόντων της 
ΕϋΤΕ. Το έτος 1996 η ΕΕΜ είχε κύκλο εργασιών 
17.661.503.988 δρχ. (ήτοι 58.676.092 ΕΟίΙ). Η ΕΒΓΑ έχει 
ως αντικείμενο εργασιών την παραγωγή και εμπορία γα¬ 
λακτοκομικών προϊόντων, παγωτών, γλυκισμάτων κλπ. Το 
έτος 1996 η ΕΒΓΑ είχε κύκλο εργασιών 17.891.908.658 
δρχ. (ήτοι 59.347.507 ΕΟΙΙ) στην ελληνική αγορά και 
19.125.100.006 δρχ. (ήτοι 63.538.538 ΕΟίΙ) στην παγκό¬ 
σμια αγορά. 

Η ΚΡΑΦΤ ασχολείται με την παραγωγή και εμπορία 
κρουασάν, ετοίμων ροφημάτων, αναψυκτικών, ειδών ζα¬ 
χαροπλαστικής, κονσερβοποιίας και τροφίμων. Οιπωλή- 
σεις κρουασάν, δηλαδή του μεταβιβαζομένου τμήματος, 
στην ελληνική αγορά ανήλθαντο 1996 σε 2.215.000.000 
δρχ. (ήτοι 7.365.400 ΕΟϋ). 

Η σχετική αγορά από πλευράς προϊόντος είναι η αγορά 
του τυποποιημένου κρουασάν, στην οποία, όπωςέχειήδη 
δεχθεί η ΕΑ στην υπ’ αριθ. 23/1996 απόφασή της, δεν πε¬ 
ριλαμβάνονται το κρουασάν φούρνου και το κρουασάν 
των καταστημάτων τύπου κουασαντερί («ΟΓοίεεαπΙθηβ»). 
Ως γεωγραφική αγορά πρέπει να θεωρηθεί η ελληνική α¬ 
γορά. 

Στην αγορά αυτή το μερίδιο της ΕίΙΤΕ (μέλους του α- 
ποκτώντος ομίλου Κ. Φιλίππου) ανέρχεται σε 0,3%, ενώ 
της ΚΡΑΦΤ (του αποκτώμενου τμήματος αυτής) σε 17%. 
Από τους λοιπούς ανταγωνιστές τους στην ίδια αγορά η 
ΤΣΙΠΙΤΑ ΑΕ έχει μερίδιο περίπου 61 %, η ΤΟΤΤΗΣ ΑΕ 7%, 
η ΙΟΝ ΑΕ 3,7%, η ΚΑΤΣΕΛΗΣ ΑΒΕΕ 3,7% και άλλες μικρό¬ 
τερες, όπως ΚΑΡΑΜΟΛΕΓΚΟΣ, ΕΒΗ και Μγ ΒΑΚΕΡ, 8,6% 
όλες μαζί. 

II. Σύμφωνα με το άρθρο 4 παρ.2, εδάφ. β) Ν. 703/1977, 

όπως ισχύει σήμερα, συγκέντρωση πραγματοποιείται ό¬ 
ταν ένα ή περισσότερα πρόσωπα που ελέγχουν ήδη μία 
τουλάχιστον επιχείρηση, η μία ή περισσότερες επιχειρή¬ 
σεις, αποκτούν άμεσα ή έμμεσα τον έλεγχο του συνόλου 
ή τμημάτων μίας ή περισσοτέρων άλλων επιχειρήσεων. 

Η εξαγορά του βιομηχανικού κλάδου παραγωγής τυπο¬ 
ποιημένου κρουασάν της ΚΡΑΦΤ απάτην ΚΑΜΑΡΙ, η ο¬ 
ποία, κατά τα συμφωνηθέντα, θα γίνει με απόσχιση του 
κλάδου αυτού από την ΚΡΑΦΤ και την εισφορά του στην 
ΚΑΜΑΡΙ («απορροφώσα εταιρεία»), σύμφωνα με τις δια¬ 
τάξεις του Ν. 2190/1920 και του Ν. 2166/1993, αποτελεί 
συγκέντρωση υπό την έννοια του άρθρου 4 παρ. 2 εδαφ. 
β) Ν. 703/1977, όπως ισχύει, και επομένως υπόκειται στις 
σχετικές με τις συγκεντρώσεις ρυθμίσεις του νόμου αυ¬ 
τού. 

III. Σύμφωνα με το άρθρο 4β, παρ. 1 του Ν. 703/77, όπως 
η διάταξη αυτή ισχύει σήμερα, κάθε συγκέντρωση επιχει¬ 
ρήσεων πρέπει να γνωστοποιείται στην Επιτροπή Αντα¬ 
γωνισμού μέσα σε δέκα (10) εργάσιμες ημέρες από τη σύ¬ 
ναψη της συμφωνίας η τη δημοσίευση της προσφοράς ή 
ανταλλαγής ή την απόκτηση συμμετοχής, που εξασφαλί- 
ζειτον έλεγχο της επιχειρήσεως, όταν: 

α) το μερίδιο αγοράς των προϊόντων ή υπηρεσιών που 
αφορά η συγκέντρωση, όπως αυτό ορίζεται στο άρθρο 
4στ, αντιπροσωπεύει στην εθνική αγορά ή σε ένα σημα¬ 
ντικό σε συνάρτηση με τα χαρακτηριστικά των προϊόντων 
ή των υπηρεσιών τμήμα της, τουλάχιστον 25% του συνο¬ 
λικού κύκλου εργασιών που πραγματοποιείται μετά προϊ¬ 
όντα ή τις υπηρεσίες που θεωρούνται ομοειδή απότον κα¬ 
ταναλωτή λόγω των ιδιοτήτων, της τιμής τους και της χρή¬ 
σης για την οποία προορίζονται ή 

β) ο συνολικός κύκλος εργασιών όλων των επιχειρήσε¬ 
ων που συμμετέχουν στη συγκέντρωση, κατά τα οριζόμε¬ 
να στο άρθρο 4στ, ανέρχεται τουλάχιστον στο σε δραχ¬ 
μές ισόποσο των πενήντα εκατομμυρίων (50.000.000) Ευ¬ 
ρωπαϊκών Λογιστικών Μονάδων (ΕΟΙύ) και δύο 
τουλάχιστον από τις συμμετέχουσες επιχειρήσεις πραγ¬ 
ματοποιούν κάθε μία χωριστά στην εθνική αγορά συνολι¬ 
κό κύκλο εργασιών άνω του σε δραχμές ισόποσουτων πέ¬ 
ντε εκατομμυρίων (5.000.000) Ευρωπαϊκών Λογιστικών 
Μονάδων (ΕΟυ). 

Επιπλέον, σύμφωνα με το άρθρο 4στ, κατά παρέκκλιση 
απότηνπαρ. 2, όταν η συγκέντρωση πραγματοποιείται με 
την απόκτηση τμημάτων μίας ή περισσοτέρων επιχειρή¬ 
σεων, ασχέτως αν τα τμήματα αυτά έχουν ή όχι νομική 
προσωπικότητα, λαμβάνονται υπόψη, όσον αφορά τον 
μεταβιβάζοντα, μόνον ο κύκλος εργασιών και το μερίδιο 
αγοράς που αντιστοιχούν στο μεταβιβαζόμενο μέρος. 

Οι παράγραφοι εξάλλου 2,3 και 4 του αυτού άρθρου 4β 
ορίζουν ότι η προθεσμία των δέκα (10) ημερών αρχίζει α¬ 
πό την επέλευση της πρώτης από τις πράξεις που αναφέ- 
ρονται στην παράγραφο 1, ότι ως προς τους υπόχρεους 
προς γνωστοποίηση εφαρμόζεται η παράγραφος 2 του 
άρθρου 4α, δηλαδή όταν η συγκέντρωση αποτελεί αντι¬ 
κείμενο συμφωνίας, κάθε μία από τις συμμετέχουσες επι¬ 
χειρήσεις υποχρεούται να γνωστοποιήσει τη συμφωνία, 
ενώ στις υπόλοιπες περιπτώσεις οι επιχειρήσεις ή ομάδες 
προσώπων ή επιχειρήσεων που αποκτούν τον έλεγχο στο 
σύνολο ή σε τμήματα μίας ή περισσοτέρων επιχειρήσεων, 
και ότι τέλος σε περίπτωση υπαίτιας παραβάσεως της υ- 
ποχρεώσεωςπρος γνωστοποίηση η ΕΑ επιβάλλει πρόστι¬ 
μο ύψους μέχρι 7% του συνολικού κύκλου εργασιών των 
συμμετεχουσών επιχειρήσεων 


Και οι δύο συμμετέχουσες στη συγκέντρωση επιχειρή¬ 
σεις γνωστοποίησαν, ως όφειλαν, στην ΕΑ την από 
31.7.1997/1.8.1997 συμφωνία τους, η ΚΑΜΑΡΙ στις 
5.8.1997 και η ΚΡΑΦΤ στις 6.8.1997, δηλαδή εντός 2 και 3 
εργασίμων ημερών αντιστοίχως. Επομένως, ετήρησαν 
την υπό του νόμου προβλεπόμενη προθεσμία των 10 ερ¬ 
γασίμων ημερών. Είχαν δε πράγματι υποχρέωση γνωστο- 
ποιήσεως σύμφωνα με το άρθρο 4β, διότι ναι μεν το πρώ¬ 
το κριτήριο του μεριδίου αγοράς (25% στη συνολική αγο¬ 
ρά του τυποποιημένου κρουασάν) δεν πληρούται, αφού 
το συνολικό μερίδιο αγοράς ανέρχεται σε 17,3% πλην ό¬ 
μως πληρούται το δεύτερο, δηλαδή το κριτήριο του κύ¬ 
κλου εργασιών, δεδομένου ότι ο συνολικός κύκλος εργα¬ 
σιών αφενός των προαναφερθεισών επιχειρήσεωντου Ο¬ 
μίλου Κ. Φιλίππου, ήτοι των ΚΑΜΑΡΙ, ΕϋΤΕ, ΕΕΜ και 
ΕΒΓΑ, και αφετέρου του αποκτώμενου τμήματος της 
ΚΡΑΦΤ, φθάνει το ποσό των 49.257.493.204 δρχ. (ΕΟυ 
163.646.157), ήτοι υπερβαίνει κατά πολύ το όριο του νό¬ 
μου (ΕΟϋ 50.000.000). Κατόπιν αυτού παρέλκει η άθροι- 
σητου κύκλου εργασιών και των υπολοίπων εταιρειώντου 
ομίλου Κ. Φιλίππου. 

Εξάλλου τόσο η αποκτώσα εταιρεία ΚΑΜΑΡΙ όσο και η 
ΚΡΑΦΤ, το τμήμα κρουασάν της οποίας αποσπάται, είχαν 
κύκλο εργασιών στην ελληνική αγορά (η δεύτερη με το 
συγκεκριμένο τμήμα) μεγαλύτερο των 5.000.000 ΕΟΨ η 
κάθε μία. 

IV. Σύμφωνα με τη διάταξη του άρθρου 4γ. παρ. 1 Ν. 
703/1977, όπως η διάταξη αυτή ισχύει σήμερα, με από¬ 
φαση της Επιτροπής Ανταγωνισμού απαγορεύεται κάθε 
συγκέντρωση επιχειρήσεων, που υπόκειται σε προηγού¬ 
μενη γνωστοποίηση και η οποία μπορεί να περιορίσει ση¬ 
μαντικά τον ανταγωνισμό στην εθνική αγορά ή σε ένα ση¬ 
μαντικό σε συνάρτηση με τα χαρακτηριστικά των προϊό¬ 
ντων ή υπηρεσιών τμήμα της και ιδίως με τη δημιουργία ή 
ενίσχυση δεσπόζουσας θέσης. 

Σύμφωνα με τη διάταξη του άρθρου 4γ,παρ. 2 του ως ά¬ 
νω νόμου, για την εκτίμηση της δυνατότητας μίας συγκέ¬ 
ντρωσης να περιορίσει σημαντικά τον ανταγωνισμό υπό 
την έννοια της παρ. 1 του αυτού άρθρου, λαμβάνονται υ¬ 
πόψη ιδιαίτερα η διάρθρωση όλωντων σχετικών αγορών, 
ο πραγματικός ή δυνητικός ανταγωνισμός εκ μέρους επι¬ 
χειρήσεων εντός ή εκτός Ελλάδος, η ύπαρξη νομικών ή 
πραγματικών εμποδίων εισόδου στην αγορά, η θέση των 
ενδιαφερομένων επιχειρήσεων στην αγορά και η χρημα¬ 
τοδοτική και οικονομική δύναμή τους, οι δυνατότητες ε¬ 
πιλογής των προμηθευτών και των χρηστών από τις επι¬ 
χειρήσεις και από άλλες ανταγωνιστικές ή δυνητικά αντα¬ 
γωνιστικές επιχειρήσεις, η πρόσβασή τους στις πηγές 
εφοδιασμού ή στις αγορές διάθεσης των προϊόντων, η ε¬ 
ξέλιξη της προσφοράς και της ζήτησης των οικείων αγα¬ 
θών και υπηρεσιών, τα συμφέροντα των ενδιάμεσων και 
τελικών καταναλωτών και η συμβολή στην εξέλιξη της τε¬ 
χνικής και οικονομικής προόδου, υπό τον όρο ότι η εξέλι¬ 
ξη αυτή είναι προς το συμφέρον των καταναλωτών και δεν 
αποτελεί εμπόδιο για τον ανταγωνισμό. 

Τέλος, το άρθρο 4δ, όπως αυτό ισχύει σήμερα, ορίζει ό¬ 
τι η Επιτροπή Ανταγωνισμού εξετάζει τη συγκέντρωση 
μόλις υποβληθεί η σχετική προηγούμενη γνωστοποίηση 
(παραγρ. 1), και ότι αν διαπιστωθεί ότι η γνωστοποιηθεί¬ 
σα συγκέντρωση εμπίπτει στο πεδίο εφαρμογής του άρ¬ 
θρου 4β παρ. 1, η υπόθεση εισάγεται μέσα σε ένα μήνα α¬ 
πό την ημερομηνία της γνωστοποίησης στην Επιτροπή Α¬ 
νταγωνισμού (παράγρ. 3), ότι αν η Επιτροπή Ανταγωνι- 

σμού διαπιστώσει ότι η γνωστοποιηθείσα συγκέντρωση, 
μετά τυχόν τροποποιήσεις που επέψεραν οισυμμετέχου- 
σες επιχειρήσεις, δεν μπορεί να περιορίσει σημαντικάτον 
ανταγωνισμό, εκδίδει σχετική απόφαση μέσα σε προθε¬ 
σμία δύο μηνών από την εισαγωγή της υποθέσεως σε αυ¬ 
τή (παράγρ. 4), ενώ αν διαπιστώσει ότι μπορεί να περιορί¬ 
σει σημαντικά τον ανταγωνισμό, εκδίδει μέσα στην αυτή 
προθεσμία απόφαση, με την οποία απαγορεύει την πραγ¬ 
ματοποίηση της συγκέντρωσης (παραγρ. 6). 

Στην προκειμένη περίπτωση διαπιστώθηκαν τα εξής: 

1) Στη σχετική αγορά δραστηριοποιούνται εκτός της 
ΚΡΑΦΤ και της ΕΙΙΤΕ, οι οποίες έχουν μερίδια αγοράς 
17% και 0,3% αντίστοιχα, άρα από κοινού 17,3%, οι εται¬ 
ρείες ΤΣ1ΠΙΤΑ ΑΕ με μερίδιο περίπου 61%, ΤΟΤΤΗΣ ΑΕ με 
7%, ΙΟΝ ΑΕ με 3,7%, ΚΑΤΣΕΛΗΣ ΑΒΕΕ με 3,7% και άλλες 
μικρότερες, όπως ΚΑΡΑΜΟΛΕΓΚΟΣ, ΕΒΗ και Μγ ΒΑΚΕΒ, 
8,6% όλες μαζί. Στην αγορά επικρατεί ισχυρός πραγματι¬ 
κός ανταγωνισμός. 

2) Η είσοδος νέων επιχειρήσεων στην αγορά δεν εμπο¬ 
δίζεται από νομικούς ή άλλου είδους περιορισμούς. Το 
σχετικά υψηλό συνολικό κόστος που απαιτείται για την ε¬ 
πένδυση, αλλά και η υψηλή διαφημιστική δαπάνη που α¬ 
παιτείται για την προώθηση των προϊόντων, τελικά δεν 
μπορούν να θεωρηθούν αποτρεπτικοί παράγοντες για 
την είσοδο νέων επιχειρήσεων στην εν λόγω αγορά, δε¬ 
δομένου ότι τα τελευταία χρόνια έχουν εισέλθει αρκετές 
ελληνικές επιχειρήσεις, όπως η ΙΟΝ ΑΕ, η ΤΟΤΤΗΣ ΑΕ, η 
ΚΑΤΣΕΛΗΣ ΑΕΒΕ και η Μγ. ΒΑΚΕΒ. 

3) Για τις επιχειρήσεις που δραστηριοποιούνται στην 
παραγωγή κρουασάν η συγκέντρωση δεν δημιουργεί σε 
τελευταία ανάλυση πρόβλημαπροσβάσεως στις πηγές ε¬ 
φοδιασμού πρώτων υλών, παρόλο ότι εκ πρώτης όψεως 
η αποκτώσα εταιρεία εμφανίζεται να αποκτά πλεονέκτη¬ 
μα έναντι των ανταγωνιστών της, αφού στην αγορά των α¬ 
λεύρων, τα οποία αποτελούν βασική πρώτη ύλη για την 
παραγωγή κρουασάν, δραστηριοποιείται η προαναφερ- 
θείσα εταιρεία ΕΕΜ, που ανήκει στον αποκτώντα όμιλο Κ. 
Φιλίππου. Η καθετοποίηση αυτή εντός του αποκτώντος ο¬ 
μίλου δεν δημιουργεί παρ' όλα αυτά δεσπόζουσα θέση ή 
ενίσχυση τέτοιας θέσεως υπέρ του αποκτώντος ομίλου 
στην αγορά του κρουασάν, διότι τόσο στην αγορά αυτή ό¬ 
σο και στην αγορά των πρώτων υλών δραστηριοποιούνται 
πολλές μεγάλες και μικρές εταιρείες. 

4) Η διανομή των προϊόντων των περισσοτέρων εταιρει¬ 
ών που δραστηριοποιούνται στον κλάδο παραγωγής 
κρουασάν γίνεται από τα υπάρχοντα δίκτυα διανομήςτων 
εταιρειών αυτών παράλληλα με τη διανομή των λοιπών 
προϊόντων τους. Εξάλλου, οι περισσότερες εταιρείες του 
κλάδου έχουν πρόσβαση στα ράφια των μεγάλων λιανο¬ 
πωλητών, δεδομένου ότι διαθέτουν διευρυμένη ποικιλία 
επώνυμων προϊόντων. 

Με βάση όλα τα ανωτέρω συνάγεται ότι με την υπό κρί¬ 
ση συγκέντρωση ο πραγματικός ανταγωνισμός δεν θαπε- 
ριορισθεί, αλλά αντίθετα θα αυξηθεί, ενώ με αυτήν δεν ε¬ 
μποδίζεται ούτε ο δυνητικός ανταγωνισμός. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Αποφασίζει ότι η συγκέντρωση μεταξύ των εταιρειών 
ΚΑΜΑΡΙ Α.Ε. και ΚΡΑΦΤ ΕΛΛΑΣ Α.Ε., η οποία με την από 
31.7.1997/1.8.1997 σύμβαση συμφωνήθηκε να πραγμα¬ 
τοποιηθεί μόνο εφόσον εγκριθεί από την Επιτροπή Αντα¬ 
γωνισμού, και η οποία γνωστοποιήθηκε από τις συμμετέ- 
χουσες στη συγκέντρωση επιχειρήσεις σύμφωνα με το 
άρθρο 4βτου Ν. 703/1977, όπως ισχύει, στην Επιτροπή Α¬ 


νταγωνισμού στις 5 και 6,8.1997, δεν περιορίζει σημαντι¬ 
κά τον ανταγωνισμό και ως εκ τούτου δεν συντρέχει λό¬ 
γος απαγόρευσής της κατά το νόμο. 

Η απόφαση εκδόθηκε την 8η Δεκεμβρίου 1997. 

Η απόφαση να δημοσιευθεί στην Εφημερίδα της Κυ- 
βερνήσεως. 

Ο Πρόεδρος Η Γραμματέας 

ΣΤΑΥΡΟΣ ΑΡΓΎΡΟΠΟΥΛΟΣ ΑΛΕΞ.-ΜΑΡΙΑ ΤΑΡΑΜΠΙΚΟΥ 

-♦- 

ΑΠΟΦΑΣΗ 105/1998 _ (5) 

Η μη γνωστοποίηση της συγκέντρωσης των επιχειρήσε¬ 
ων ΜΥΤΙΛΗΝΑΙΟΣ Α.Ε. - ΟΜΙΛΟΣ ΕΠΙΧΕΙΡΗΣΕΩΝ και 
ΓΕΝΙΚΗ ΕΜΠΟΡΙΚΗ ΓΙΑΜΑΣ ΑΕΒΕ. σύμφωνα με το 
άρθρο 4α του Ν. 703/77, όπως ισχύει. 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

Συνεδρίασε στην αίθουσα 611 της Γ.Γ. Εμπορίου του Υ¬ 
πουργείου Ανάπτυξης, την 11η Ιουλίου 1997, ημέρα Πα¬ 
ρασκευή και ώρα 10 π.μ. με την εξής σύνθεση: 

Πρόεδρος: Ευάγγελος Περάκης, κωλυομένουτου Προ¬ 
έδρου, Κωνσταντίνου Λασσαδού 
Μέλη: Νικόλαος Σακελλαρόπουλος, 

Παναγιώτης Μαντζουράνης, κωλυομένουτου τακτικού 
Χαριλάου Χάρακα, 

Κωνσταντίνος Ηλιόπουλος, 

Μελίνα Μουζουράκη, 

Δημήτριος Τζουγανάτος. 

Γ ραμματέας: Αλεξάνδρα-Μαρία Τ αραμπίκου. 

Τα λοιπά τακτικά και αναπληρωματικά μέλη, καίτοι προ- 
σκληθέντα, απούσιαζαν λόγοι κωλύματος. 

Θέμα της Συνεδριάσεως ήταν η μη γνωστοποίηση της 
συγκέντρωσης των επιχειρήσεων ΜΥΤΙΛΗΝΑΙΟΣ Α.Ε. - Ο¬ 
ΜΙΛΟΣ ΕΠΙΧΕΙΡΗΣΕΩΝ και ΓΕΝΙΚΗ ΕΜΠΟΡΙΚΗ ΓΙΑΜΑΣ 
ΑΕΒΕ, σύμφωνα με το άρθρο 4α του Ν, 703/77, όπως ι¬ 
σχύει. Σημειώνεται ότι η συνεδρίαση για τη συζήτηση της 
ανωτέρω υποθέσεως είχε αρχικά ορισθεί για τις 
24,6.1997, οπότε και ανεβλήθη μετά από προφορική αίτη¬ 
ση της πρώτης των εταιρειών. 

Στη συνεδρίαση παρέστη η κλητευθείσα εταιρεία ΜΥΤΙ- 
ΛΗΝΑΙΟΣ Α.Ε. δια του πληρεξουσίου της δικηγόρου, Νι¬ 
κολάου Δ. Μουσά, ο οποίος και δήλωσε στην Επιτροπή ό¬ 
τι θα προσκομίσει σχετικό συμβολαιογραφικό πληρεξού¬ 
σιο, 

Στην αρχή της συζήτησης το λόγο έλαβε εκ της Γραμ- 
μοτείας ο επίκουρος εισηγητής κ. Πέτρος Κανινής, κω¬ 
λυόμενης της Γ ενικής Εισηγήτριας, Σοφίας Καμπερίδου, 
ο οποίος ανέπτυξε τη γραπτή εισήγηση της Υπηρεσίας 
και πρότεινε α) να επιβληθεί πρόστιμο υψους 5.000.000 
δρχ. (το οποίο αντιστοιχεί σε ποσοστό 0,00066% του συ¬ 
νολικού κύκλου εργασιών των συμμετεχουσών στη συ¬ 
γκέντρωση επιχειρήσεων, σύμφωνα με το αρ. 4σττου Ν. 
703/77, όπως ισχύει), στην υπόχρεη προς γνωστοποίηση 
εταιρεία ΜΥΤΙΛΗΝΑΙΟΣ Α.Ε., για τη μη γνωστοποίηση της 
συγκέντρωσης και β) να υποχρεωθεί η ως άνω εταιρεία να 
καταθέσει το προβλεπόμενο από το αρ, 31 παρ. 1 του νό¬ 
μου παράβολο. 

Κατόπιν, το λόγο έλαβε ο ανωτέρω πληρεξούσιος δικη¬ 
γόρος, ο οποίος ανέπτυξε τις απόψεις της κλητευθείσας, 
απάντησε σε ερωτήσεις που του υπέβαλαν ο Πρόεδρος 
και τα μέλη της Επιτροπής, ζήτησε από την Επιτροπή τη 
μη επιβολή του προτεινομένου από τη Γραμματεία προ- 

στίμου, δεδομένου ότι δεν υπήρχε πρόθεση απόκρυψης 
της υπό συζήτηση συγκέντρωσης από τα ενδιαφερόμενο 
μέρη και ως εκ τούτου υπαιτιότητα για τη μη γνωστοποίη¬ 
σή της και προσκόμισε και κατέθεσε στην Επιτροπή το αι- 
τηθέν από τη Γραμματεία παράβολο. Ο Πρόεδρος της Ε¬ 
πιτροπής έδωσε προθεσμία μέχρι τις 28.7.1997 στην εν- 
διαφερόμενη εταιρεία για να προσκομίσει το υπόμνημά 
της. 

Η Επιτροπή Ανταγωνισμού συνήλθε σε διάσκεψη στις 
10 Σεπτεμβρίου 1997, ημέραϊετάρτη και ώρα 11.15π.μ„ 
στην ανωτέρω αίθουσα 611, και αφού έλαβε υπόψη της τα 
στοιχεία του φακέλλου. την Εισήγηση της Γραμματείας, 
και τις απόψεις που διετύπωσαν, εγγράφως καιπροφορι- 
κώς, τα ενδιαφερόμενο μέρη κατά τη συζήτηση της υπο- 
θέσεως, και το υπόμνημα που υπεβλήθη, 

ΣΚΕΦΘΗΚΕΩΣΕΞΗΣ: 

I. Η παρούσα υπόθεση αφορά στην απόκτηση του 100% 
των μετοχών της εταιρείας υπάτην επωνυμία ΓΕΝΙΚΗ Ε¬ 
ΜΠΟΡΙΚΗ ΓΙΑΜΑΣ ΑΝΩΝΥΜΟΣ ΕΜΠΟΡΙΚΗ ΚΑΙ ΒΙΟΜΗ¬ 
ΧΑΝΙΚΗ ΕΤΑΙΡΕΙΑ ΕΙΣΑΓΩΓΩΝ ΚΑΙ ΕΜΠΟΡΙΑΣ ΟΙΚΟΔΟ¬ 
ΜΙΚΩΝ ΥΛΙΚΩΝ και με τον διακριτικό τίτλο «ΓΕΝΙΚΗ Ε¬ 
ΜΠΟΡΙΚΗ ΓΙΑΜΑΣ ΑΕΒΕ» (στο εξής ΓΙΑΜΑΣ ΑΕΒΕ), η 
οποία έχει την έδρα της στην Αθήνα (Μιχαλακοπούλου 
57), από την εταιρεία υπό την επωνυμία ΜΥΤΙΛΗΝΑΙΟΣ Α¬ 
ΝΩΝΥΜΗ ΕΤΑΙΡΕΙΑ-ΟΜΙΛΟΣ ΕΠΙΧΕΙΡΗΣΕΩΝ (στο εξής 
ΜΥΤΙΛΗΝΑΙΟΣ ΑΕ), η οποία έχει την έδρα της στην Κηφι¬ 
σιά Αττικής (Γεωργαντά 11). 

Η εταιρεία ΓΙΑΜΑΣ ΑΕΒΕ ασχολείται με εισαγωγές και 
εμπόριο οικοδομικών υλικών, ενώ η εταιρεία ΜΥΤΙΛΗΝΑΙ- 
ΟΣ ΑΕ δραστηριοποιείται στο εμπόριο και στις εισαγωγές 
μετάλλων, μεταλλευμάτων και χαλυβουργικών προϊό¬ 
ντων. 

Η ΜΥΤΙΛΗΝΑΙΟΣ ΑΕ κατέχει στον κλάδο του αλουμινίου 
την δεύτερη θέση μετά το «ΑΛΟΥΜΙΝΙΟ ΤΗΣ ΕΛΛΑΔΟΣ», 
με μερίδιο αγοράς 7%. Στον κλάδο των σιδηρών κατα¬ 
σκευών και των χαλυβουργικών προϊόντων, το μερίδιο α¬ 
γορά της είναι περίπου 5% με κυριότερους ανταγωνιστές 
τις εταιρείες ΜΠΗΤΡΟΣ ΑΕΒΕ, ΚΑΛΠΙΝΗΣ-ΣΙΜΟΣ ΑΕΒΕ, 
ΔΑΡΙΓΚΑΕ, ΛΕΒΕΝΤΕΡΗΣΑΕ και ΑΦΟΙ ΤΡΙΓΩΝΗ ΑΕ, οι ο¬ 
ποίες κατέχουν μεγαλύτερα μερίδια. Στα λοιπά βασικά 
μέταλλα (χαλκός, μόλυβδος, ψευδάργυρος) ο ανταγωνι¬ 
σμός προέρχεται κυρίως από διεθνείς εμπόρους. 

Ο κύκλος εργασιών για το έτος 1994 της ΜΥΤΙΛΗΝΑΙΟΣ 
ΑΕ, ήταν 7.571.000.000 δρχ. (ήτοι 26.379.790 ΕΟΨ), της 
ΓΙΑΜΑΣ ΑΕΒΕ 1.988.000 δρχ, (ήτοι 6.926 ΕΟΨ), συνολι- 
κώς δε και οι δύο μαζί είχαν κύκλο εργασιών 7.572.988 
δρχ. (ήτοι 26.386.716 ΕΟϋ). 

Στις 3.7.1995 υπεγράφη η σύμβαση πωλήσεως του 
100% των ονομαστικών μετοχών της ΓΙΑΜΑΣ ΑΕΒΕ στη 
ΜΥΤΙΛΗΝΑΙΟΣ ΑΕ δια του υπ’ αριθ. 12428/3.7.1995 συμ¬ 
βολαίου της Συμβολαιογράφου Αθηνών Μαριάνθης Αση- 
μακοπούλου-Ζερβού. Στις 8.12.1995 υπεγράφη η (οριστι¬ 
κή) σύμβαση συγχώνευσης με απορρόφηση της ΓΙΑΜΑΣ 
ΑΕΒΕ από την ΜΥΤΙΛΗΝΑΙΟΣ ΑΕ δια του υπ’ αριθ. 
13978/8.12.1995 συμβολαίου της Συμβολαιογράφου Α¬ 
θηνών Φωτεινής Φλωρά-Ψάρρη. Τέλος, στις 27.12.1995 η 
ως άνω συγχώνευση των δύο εταιρειών ενεκρίθη από την 
Υπουργό Ανάπτυξης δια της υπ' αριθ. Κ2- 
10466/27.12.1995 Αποφάσεως. 

Στις 3.1.1996 η Γενική Διεύθυνση Εσωτερικού Εμπορί¬ 
ου του Υπουργείου Ανάπτυξης κοινοποίησε την προανα- 
φερθείσα Υπουργική Απόφαση στη Γ ραμματεία της Επι¬ 
τροπής Ανταγωνισμού (ΕΑ). Με επιστολές της από 


23.1.1996, 10.7.1996 και 7.1.1997 η Γραμματεία κάλεσε 
την εξαγοράζουσα εταιρεία ΜΥΤΙΛΗΝΑΙΟΣ ΑΕ να προβεί 
σε γνωστοποίηση της συγκέντρωσης. Η τελευταία απά¬ 
ντησε αρχικά με επιστολή από 18.7.1997 ότι δεν έχει υπο¬ 
χρέωση γνωστοποίησης, αργότερα όμως, στις 11.3.1997 
και 1.4.1997 έθεσε στη διάθεση της Γραμματείας τα σχε¬ 
τικά με τη συγκέντρωση στοιχεία. 

II. Σύμφωνα με το άρθρο 4 παρ. 2 Ν. 703/77, όπως ισχύ¬ 
ει, «Συγκέντρωση (επιχειρήσεων) πραγματοποιείται α) ό¬ 
ταν συγχωνεύονται με κάθε τρόπο δύο ή περισσότερες 
προηγουμένως ανεξάρτητες επιχειρήσεις, β) όταν ένα ή 
περισσότεραπρόσωπαπου ελέγχουν ήδητουλάχιστο μία 
επιχείρηση, ή μία ή περισσότερες επιχειρήσεις, απο¬ 
κτούν, άμεσα ή έμμεσα, τον έλεγχο του συνόλου ή τμη¬ 
μάτων μιας ή περισσοτέρων άλλων επιχειρήσεων». 

Η απόκτηση του 100% των μετοχών της εταιρείας ΓΙΑ¬ 
ΜΑΣ ΑΕΒΕ από την εταιρεία ΜΥΤΙΛΗΝΑΙΟΣΑΕ, η οποία έ¬ 
λαβε χώρα στις 3.7.1995, αποτελεί συγκέντρωση υπό την 
έννοια του νόμου. Η σύμβαση συγχωνεύσεως της 
8.12.1995 αποτελεί επίσης κατ’ αρχήν συγκέντροιση, η ο¬ 
ποία όμως ως επιγενομένη δεν είναι κρίσιμη για την κρι- 
νόμενη υπόθεση και συνεπώς περιττεύει ο σχετικός περί 
αυτής έλεγχος. 

III. Σύμφωνα με το άρθρο 4α παράγραφος 1 Ν. 703/77, 
όπως ισχύει, «Κάθε συγκέντρωση επιχειρήσεων πρέπει 
να γνωστοποιείται μέσα σε ένα μήνα απάτην πραγματο¬ 
ποίησή της στην Επιτροπή Ανταγωνισμού όταν: 

α) το μερίδιο αγοράς των προϊόντων ή υπηρεσιών που 
αφορά η συγκέντρωση, όπως αυτό ορίζεται στο άρθρο 
4στ, αντιπροσωπεύει στην εθνική αγορά ή σε ένα σημα¬ 
ντικό σε συνάρτηση με τα χαρακτηριστικά των προϊόντων 
ή των υπηρεσιών τμήμα της τουλάχιστον δέκα τοις εκατό 
(10%) του συνολικού κύκλου εργασιών που πραγματο¬ 
ποιείται με τα προϊόντα ή τις υπηρεσίες που θεωρούνται 
ομοειδή από τον καταναλωτή λόγω των ιδιοτήτων, της τι¬ 
μής τ< >υς και της χρήσης για την οποία προορίζονται ή 

β) ο συνολικός κύκλος εργασιών όλων των επιχειρήσε¬ 
ων που συμμετέχουν στη συγκέντρωση κατά τα ορίζομε 
να στο άρθρο 4στ, ανέρχεται τουλάχιστον στο σε δραχ¬ 
μές ισόποσοτων δέκα εκατομμυρίων (10.000.000) Ευρω¬ 
παϊκών Λογιστικών Μονάδων (ΕΩϋ)». 

Η παρούσα συγκέντρωση υπόκειται στην εκ του νόμου 
υποχρέωση γνωστοποιήσεως, δεδομένου ότι πληρούται 
το κριτήριο του συνολικού κύκλου εργασιών. Ειδικότερα 
ο συνολικός κύκλος εργασιών των επιχειρήσεων αυτών 
ξεπερνά κατά πολύ τα 10.000.000 ΕΟΨ (26.386.716 ΕΟΙύ). 

Η εταιρεία ΜΥΤΙΛΗΝΑΙΟΣ ΑΕ υποστήριξε την άποψη ό¬ 
τι δεν είχε υποχρέωση γνωστοποιήσεως κατ’ άρθρο 4α Ν. 
703/77. Την άποψη αυτή στήριξε σε ερμηνεία του άρθρου 
4α, σύμφωνα με την οποία ο νόμος καθιερώνει τέτοια υ¬ 
ποχρέωση μόνον όταντο άθροισμα των κύκλων εργασιών 
των συμμετεχουσών στη συγκέντρωση επιχειρήσεων υ¬ 
περβαίνει το όριο των 10.000.000 ΕΟυ. Αντίθετα, όταν ο 
κύκλος εργασιών της μίας μόνον επιχειρήσεως υπερβαί¬ 
νει από μόνος του το όριο αυτό, όπως αυτό συμβαίνει 
στην περίπτωσή της, δεν γεννάται υποχρέωση γνωστο¬ 
ποίησης. 

Η άποψη αυτή δεν βρίσκει έρεισμα στο νόμο, ο οποίος 
δεν κάνει τέτοια διάκριση. Εξάλλου μία επιχείρηση που α¬ 
πό μόνη της έχει κύκλο εργασιών μεγαλύτερο από το όριο 
που θέτει ο νόμος για να καθιερώσει υποχρέωση γνωστο¬ 
ποιήσεως, είναι κατ’ αρχήν ισχυρότερη και επομένως και 
πιο επικίνδυνη για τον ανταγωνισμό από άλλες με μικρό- 

τερο κύκλο εργασιών. Ακριβώς στις περιπτώσεις αυτές ο 
νομοθέτης θεώρησε ότι έπρεπε να εισαγάγει υποχρέωση 
γνωστοποιήσεως, ώστε να μπορέσει να χαρτογραφήσει 
την αγορά, στην οποία δραστηριοποιούνται τέτοιες επι¬ 
χειρήσεις και από τις οποίες είναι πιθανόν στο μέλλον να 
προκύψει κίνδυνος για τον ανταγωνισμό, αφού μάλιστα 
στο πλαίσιο μιας συγκεντρώσεως θα προστεθεί στο δυ¬ 
ναμικό αυτής της επιχειρήσεως άλλη μία τουλάχιστον ε¬ 
πιχείρηση, όσο μικρή και αν είναι αυτή από πλευράς κύ¬ 
κλου εργασιών, και η οποία όμως μιπορεί να διαθέτει άλλα 
ισχυρά όπλα, όπως ευρεσιτεχνίες, τεχνογνωσία (Ιτηονν 
άονν), γνώσεις της τοπικής αγοράς, αξιόλογο προσωπικό 
κλπ. Επομένως, υποχρέωση γνωστοποίησης υπάρχει και 
στις περιπτώσεις που ο κύκλος εργασιών της μίας μόνον 
επιχείρησης υπερβαίνει ήδη από μόνος του το όριο που 
θέτει ο νόμος (10.000.000 ΕΟϋ). 

IV. Σύμφωνα με το άρθρο 4α παράγραφος 1 του Ν. 
703/77, όπως ισχύει, η γνωστοποίηση πρέπει να γίνεται 
μέσα σε ένα μήνα από την πραγματοποίηση της συγκέ¬ 
ντρωσης. Σύμφωνα δε με το άρθρο 4α παράγραφος 4 Ν. 
703/77, όπως ισχύει, «Σεπερίπτωση υπαίτιας παράβασης 
της υποχρέωσης προς γνωστοποίηση η Επιτροπή Αντα¬ 
γωνισμού επιβάλλει πρόστιμο ύψους μέχρι πέντε τοις ε¬ 
κατό (5%) του συνολικού κύκλου εργασιών, όπως αυτός 
ορίζεται στο άρθρο 4στ». 

Στην υπό κρίση περίπτωση η μεταβίβαση των μετοχών 
στην αποκτώσα εταιρεία πραγματοποιήθηκε στις 3 Ιουλί¬ 
ου 1995. Η γνωστοποίηση έγινε στις 11 Μαρτίου 1997, ή¬ 
τοι ένα έτος και επτά μήνες περίπου μετά τη λήξη της υπό 
του νόμου προβλεπομένης προθεσμίας του ενός μηνός, 
και επομένως ήταν εκπρόθεσμη. 

Η γνωστοποιούσα επιχείρηση ήταν σε γνώση των σχετι¬ 
κών διατάξεων που ορίζουν τόσο την υποχρέωση γνω¬ 
στοποίησης όσον και την ορισμένη προθεσμία, εντός της 
οποίας αυτή η γνωστοποίηση πρέπει να λάβει χώρα και 
συνεπώς η μη τήρηση της ανωτέρω προθεσμίας έγινε υ¬ 
παίτια, κατά την έννοια του νόμου. Το γεγονός ότι η εται¬ 
ρεία ΜΥΤΙΛΗΝΑΙΟΣ ΑΕ θεωρούσε, κατά τα ανωτέρω ε- 
κτεθέντα, ότι δεν είχε υποχρέωση γνωστοποίησης, δεν 
την απήλλασε από την υποχρέωση να προβεί στη γνω¬ 
στοποίηση, δεδομένου ότι θα μπορούσε να την έχει κάνει 
και υπό επιφύλαξη 

Το υπαίτιο της συμπεριφοράς της ΜΥΤΙΛΗΝΑΙΟΣ ΑΕ 
δεν αίρεται ούτε από το γεγονός, το οποίο αυτή επικαλεί¬ 
ται, ότι πρόθεσή της δεν ήταν, όπως ισχυρίζεται, η αύξη¬ 
ση του μεριδίου αγοράς που κατείχε, αλλά η απόκτηση 
του ακινήτου της ΓΙΑΜΑΣ ΑΕΒΕ στον Ασπρόπυργο Αττι¬ 
κής, εκτάσεως 7,071 στρεμμάτων. Σύμφωνα με το άρθρο 
4α παράγρ. 1 Ν. 703/77, όπως ισχύει σήμερα, η υποχρέω¬ 
ση γνωστοποίησης της συγκέντρωσης γεννάται όταν 
πληρούται το ένα τουλάχιστον από τα αντικειμενικά κρι¬ 
τήρια της διάταξης αυτής (μερίδιο αγοράς μεγαλύτερο 
του 10%, συνολικός κύκλος εργασιών όλων των συμμετε- 
χουσών στη συγκέντρωση επιχειρήσεων μεγαλύτερος 
των 10.000.000 ΕΟΕΙ) ανεξαρτήτως της προθέσεως (βου- 
λήσεως) των μερών να αυξήσουν ή μη το μερίδιο αγοράς 
τους και γενικότερα να περιορίσουν ή όχι τον ανταγωνι¬ 
σμό. 

Το γεγονός τέλος που επικαλείται η ΜΥΤΙΛΗΝΑΙΟΣ ΑΕ, 


ότι δηλαδή οι προαναφερθείσες επιστολές της Γραμμα- 
τείαςτης ΕΑπρος αυτήν, μετις οποίες η τελευταία την κα- 
λούσε να προβεί σε γνωστοποίηση της συγκέντρωσης, 
της εστάλησαν πολύ μετά την παρέλευση ενός μηνός α¬ 
πάτην αγορά των μετοχών, και επομένως δεν έχει αυτή (η 
ΜΥΤΙΛΗΝΑΙΟΣ ΑΕ) υπαιτιότητα για την καθυστερημένη 
γνωστοποίηση, δεν είναι νόμιμος λόγος που αίρει την υ¬ 
παιτιότητα. Τούτο, διότι κατά τον νόμο (άρθρο 4α, παρα- 
γρ. 2, Ν. 703/77) η υποχρέωση προς γνωστοποίηση είναι 
υποχρέωση των συμμετεχουσών στη συγκέντρωση επι¬ 
χειρήσεων ή της αποκτώσης τον έλεγχο επιχείρησης (κα¬ 
τά τις διακρίσεις που κάνει ο νόμος), χωρίς η υποχρέωση 
αυτή να εξαρτάται από προηγούμενη όχληση της Διοική- 
σεως (Γραμμστείας ΕΑ). 

Κατόπιν όλων των ανωτέρω, και επί τη βάσει των στοι¬ 
χείων του φακέλλου, η Επιτροπή κρίνει ότι το πρόστιμο 
που πρέπει να επιβληθεί, πρέπει να ανέρχεται σε ποσοστό 
0,00066% του συνολικού κύκλου εργασιών στην παγκό¬ 
σμια αγοράτων συμμετεχουσών στη συγκέντρωση επιχει¬ 
ρήσεων, που στη συγκεκριμένη περίπτωση περιορίζεται 
στην ελληνική αγορά, ήτοι σε ποσό 5.000.000 δραχμών. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Διαπιστώνει ότι η συγκέντρωση μεταξύ των επιχειρήσε¬ 
ων ΜΥΤΙΛΗΝΑΙΟΣ ΑΕ και ΓΙΑΜΑΣ ΑΕΒΕ γνωστοποιήθηκε 
εκπρόθεσμα και 

Επιβάλει πρόστιμο ύψους 5.000.000 δραχμών, λόγω 
παραβάσεως του άρθρου 4α παρ. 1 Ν. 703/77, στην υπό¬ 
χρεα προς γνωστοποίηση εταιρεία ΜΥΤΙΛΗΝΑΙΟΣ ΑΕ. 

Η απόφαση εκδόθηκετην 11η Φεβρουάριου 1998. 

Η απόφαση να δημοσιευθεί στην Εφημερίδα της Κυ- 
βερνήσεως. 

Ο Πρόεδρος Η Γραμματέας 

ΕΥΑΓΓΕΛΟΣ ΠΕΡΑΚΗΣ ΑΛΕΞ,-ΜΑΡΙΑ ΤΑΡΑΜΠΙΚΟΥ 

- ♦ - 

ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Διορθώνεται η Φ. 48.347/20727/97 Υπουργική απόφαση 
που δημοσιεύθηκε στο ΦΕΚ 1145/24.12/1997/τ.Β' λανθα¬ 
σμένη ως προς τα ονοματεπωνυμικά στοιχεία από 
«ΝΤΟΥΝΗΣ ΣΑΒΒΑΣ ΤΟΥ ΠΕΤΡΟΥ» στο ορθό «ΝΤΟΥΤΗΣ 
ΣΑΒΒΑΣ ΤΟΥ ΠΕΤΡΟΥ». 

(Από το Υπουργ. Εσωτ. Δημ. Δ/σης και Αποκ.) 
-♦- 

(7) 

Στην Φ. Υπέρ./2615/24.6.97 απόφαση του Υφυπουργού 
Εργασίας και Κοινωνικών Ασφαλίσεων, με θέμα 
«Προσδιορισμός ανωτάτου ορίου ωρών υπερωριακής ερ¬ 
γασίας μονίμων Υγειον/κών υπαλλήλων του ΙΚΑ έτους 
1997» που δημοσιεύθηκε στο Φ.Ε.Κ. 560/10.7.97,Τ.Β', γί¬ 
νεται η εξής διόρθωση: 

από το εσφαλμένο: ... δαπάνη ύψους (2.500.000) δρχ. 
περίπου ... 

στο σωστό: ... δαπάνη ύψους (2.500.000.000) δρχ. πε¬ 
ρίπου... 

(Από το Υπουργείο Εργασίας και Κοιν. Ασφαλίσεων) 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ, 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188, 1ος ορ. - Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 

- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά βσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 

2531 

ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 » 

3.500 » 

Γ’ (Διορισμοί, απολύσεις κ.λπ. Δημ. Υπαλλήλων) 

15.000 » 

750 » 

Δ’ (Απαλλοτριώσεις, πολεοδομία κ.λπ.) 

70.000 ·> 

3.500 ■> 

Αναπτυξιακών Πράξεων (Τ.Α.Π.Σ.) 

30.000 ·> 

1.500 » 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 » 

Παράρτημα ( Πίνακες επιτυχόντων διαγωνισμών κ.τλ.) 

5.000 » 

250 ■> 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 » 

Ανωτάτου Ειδικού Δικαστηρίου (Α.Ε Δ.) 

3.000 » 

150 » 

Προκηρύξεων Α.Σ.Ε.Π. 

10.000 » 

500 » 

Ανωνύμων Εταιρειών & Ε.Π.Ε. 

250.000 » 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 >■ 

12.500 >* 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 

οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 


' Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

’ Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και σας άλλες πόλεις από τα Δηυόσια Ταμεία. 

' Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν τσ μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

: Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 














